CELEX: 62019TN0103
Language: da
Date: 2019-02-20 00:00:00
Title: Sag T-103/19: Sag anlagt den 20. februar 2019 — Mende Omalanga mod Rådet

15.4.2019   
            
            
               DA
            
            
               Den Europæiske Unions Tidende
            
            
               C 139/84
            
         
      Sag anlagt den 20. februar 2019 — Mende Omalanga mod Rådet
      (Sag T-103/19)
      (2019/C 139/85)
      Processprog: fransk
      
         Parter
      
      
         Sagsøger: Lambert Mende Omalanga (Kinshasa, Den Demokratiske Republik Congo) (ved advokaterne T. Bontinck, P. De Wolf, M. Forgeois og A. Guillerme)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2018/1940 af 10. december 2018 annulleres, for så vidt som den fastholder sagsøgeren som nr. 11 i bilag II til afgørelse 2010/788/FUSP.
               
            
                  —
               
               
                  Rådets gennemførelsesforordning (EU) 2018/1931 af 10. december 2018 annulleres, for så vidt som den fastholder sagsøgeren som nr. 11 i bilag Ia til forordning (EF) nr. 1183/2005.
               
            
                  —
               
               
                  Det fastslås, at bestemmelserne i artikel 3, stk. 2, litra a), i afgørelse 2010/788/FUSP og i artikel 2b, stk. 1, litra a), i forordning (EF) nr. 1183/2005 er ulovlige.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om tilsidesættelse af retten til forsvar, herunder tilsidesættelse af begrundelsespligten, som gør det muligt at begrunde foranstaltningerne og sikre en effektiv domstolsbeskyttelse, samt tilsidesættelse af retten til at blive hørt.
               
            
                  2.
               
               
                  Andet anbringende om et åbenbart urigtigt skøn hvad angår sagsøgerens involvering i handlinger, der hindrer en konsensuspræget og fredelig løsning med hensyn til valgene i Den Demokratiske Republik Congo.
               
            
                  3.
               
               
                  Tredje anbringende om tilsidesættelse af retten til privatlivets fred og proportionalitetsprincippet.
               
            
                  4.
               
               
                  Fjerde anbringende om, at bestemmelserne i artikel 3, stk. 2, litra a), i Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo og om ophævelse af fælles holdning 2008/369/FUSP (EUT 2010, L 336, s. 30) og i artikel 2b, stk. 1, litra a), i Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (EUT 2005, L 193, s. 1) ikke finder anvendelse. I denne henseende har sagsøgeren gjort gældende, at det retlige kriterium, der er fastlagt i disse bestemmelser, som ligger til grund for opførelsen af sagsøgerens navn på de omhandlede lister, tilsidesætter princippet om forudsigelighed af Unionens retsakter og proportionalitetsprincippet, for så vidt som det tillægger Rådet en vilkårlig skønsbeføjelse.